ટેક્નોલોજી પર લખતા જેસે હોલિંગ્ટનનું કહેવું છે કે, તમે જો તમે તમારા ફોનને આખી રાત પણ ચાર્જિંગમા મૂકી રાખશો તો પણ તેની તમારી બેટરી પર કોઈ અસર નહીં પડે. જો તમે તમારા આઈફોન કે અન્ય કોઈ ફોનને 90 ટકા પણ ચાર્જ કરો તો પણ તમારી બેટરીને તેનાથી કોઈ નુક્સાન નહીં થાય. બીજી ભાષામાં કહીએ તો, આઈફોન હોય, એન્ડ્રોઈડ હોય કે પછી અન્ય કોઈ મોર્ડન ઈલેક્ટ્રોનિક ગેજેટ, તેમાં ઓવરચાર્જિંગ જેવું કશું હોતું જ નથી. લિથિયમ આયન કે લિથિયમ પોલિમર બેટરી એક વાર ફૂલ ચાર્જ થઈ જાય પછી તેની જાતે જ તે કટઓફ થઈ જાય છે, અને ચાર્જિંગની પ્રોસેસ પણ અટકી જાય છે. ખરેખર તો સ્માર્ટફોનની બેટરી પણ ફોન જેટલી જ સ્માર્ટ હોય છે. એપલ, સેમસંગ તેમજ અન્ય ટોચની બ્રાન્ડ્સના ગેજેટ્સ આ ફેસિલિટી ધરાવે છે.